Nadat daar oor die naweek vir gebed gevra is vir die gewilde sanger, Jo Black, berig Maroela Media dat Flagship Productions – die agentskap wat hom verteenwoordig – in ’n verklaring gesê het die operasie was suksesvol.
Volgens die berig moes die sanger ’n dringende nekoperasie ondergaan omdat twee van sy nekwerwels “gedisintegreer” het en hy gevaar geloop het om verlam te word. Aanvanklik sou die operasie eers teen die einde van September gedoen word.